AsiaSat

Asia Satellite Telecommunications Co. Ltd. (ilaharna disebut AsiaSat, ) nyaéta pausahaan operator komérsial satelit komunikasi. AsiaSat kantor puseurna di Hong Kong kalayan dua anu mibanda saham utama nyaéta CITIC jeung Carlyle Asia Partners IV, L.P. . Kiwari AsiaSat mibanda 6 satelit di orbit sarta baris ngapungkeun AsiaSat 9 kira-kira panungtungan taun 2017.

Sajarah 

Hong Kong jam 9:30 peuting tanggal 7 April 1990, satelit AsiaSat munggaran (AsiaSat 1) suksés diapungkeun ku rokét Long March 3 ti Xichang, China. Satelit ieu mimitina salaku Westar VI nu dirancang sarta diwangun ku Hughes Aircraft Company. Westar VI diapungkeun taun 1984, tapi sanggeus dileupaskeun ka rohang jomantara ku pasawat ulang-alik, bagéan panyurung ahir pasawat ulang-alik gagal ngangkat satelit kana orbit géostasionér. Sataun ti harita misi husus anteur-papag satelit nu teu kapaké dicokot sarta dibalikeun deui ka produsén.

Satelit Westar VI kapanggih dina kaayaan masih kénéh alus sarta sagemblengna masih mampuh ngalakukeun sakabéh tugas komunikasi sakumaha anu geus dirancang, dibeuli ku AsiaSat sarta ngontrak Hughes pikeun ngaronjatkeun kamampuh ngawengku kawasan Asia. Satelit Westar VI diganti ngaranna jadi AsiaSat 1.

Tanggal 23 Januari 1989, kontrak pikeun ngapungkeun AsiaSat 1 ku rokét Long March 3 ditéken kalayan China Great Wall Industry Corporation. Ngan ukur mangsa 14 bulan, China Great Wall Industry Corporation suksés neundeun satelit AsiaSat 1 kana orbit nu geus ditangtukeun. Ngapungkeun satelit AsiaSat 1 mibanda implikasi sajarah sarta mangrupa salah sahiji proyék télékomunikasi pohara ambisius nu dipigawé ku pausahaan Hong Kong mangsa harita.

Dina bulan Désémber 2013, AsiaSat nugaskeun AsiaSat 9 anu diwangun ku Space Systems/Loral, awal niatna diapungkeun dina kuartal kadua taun 2017 pikeun ngagantikeun AsiaSat 4 di 122° Wétan. Dina awal taun 2015, AsiaSat ngabéwarakeun panghasilanna turun salapan persén, sarta turun 27 persén dina kontrak, dumasar ka layanan régional komunikasi satelit di wilayah Asia nu dilayanannana. Harita, AsiaSat mibanda opat satelit komunikasi nu geus operasi sarta anyar ngapungkeun dua satelit deui nyaéta AsiaSat 6 jeung AsiaSat 8 nu geus nambahan 22 persén kapasitas bandwidth tambahan.

Sajarah ngapungkeun sarta rancana ka hareup 
Ieu daptar satelit-sateli AsiaSat.

Rujukan

Tumbu kaluar

 Asia Satellite Telecommunications Co. Ltd.
 AsiaSat 3s @ i-m.ch
 AsiaSat 4 @ i-m.ch

Pausahaan
Pausahaan internasional‎
Operator satelit komunikasi
Pausahaan nu kantor puseurna di Hong Kong
Artikel Wiki Sabanda II